7 નવેમ્બર સુધીમાં મોટા ભાગનાં રાજ્યોમાં ગણતરી પૂરી થઈ હતી અને તેના આધારે ડેમૉક્રેટિક ઉમેદવાર બાઇડનને (કુલ 538 ઇલેક્ટૉરલ કૉલેજના મતોમાંથી) 270 મતો મળી શકે છે તેવો અંદાજ બાંધીને તેમને વિજેતા માની લેવાયા હતા.

તે જ દિવસે વાઇસ પ્રેસિડન્ટ કમલા હેરિસ અને બાદમાં જો બાઇડને પણ વિજય પછીનું પોતાનું પ્રવચન આપ્યું અને તે પછી આ દિવસોમાં પોતાની આગામી સરકાર શું કરવા શું કરશે તે અંગનાં નીતિવિષયક નિવેદનો પણ તેઓ આપતાં રહ્યાં છે.

આ રીતે પરિણામોની સત્તાવાર જાહેરાત થાય તે પહેલાં નિષ્ણાતો અને અખબારી જગત દ્વારા ચૂંટાયેલા પ્રમુખ "elected president" કોણ છે તે નક્કી થઈ જતું હોય છે અને હારી જનારા ઉમેદવાર પણ હાર સ્વીકારીને પરિણામોને અનુમોદન આપી દેતા હોય છે. 

જોકે આ વખતે પ્રમુખ ડોનાલ્ડ ટ્રમ્પે હાર સ્વીકારી નહીં અને ઉલટાની તેમની ટીમ તરફથી કેટલા અગત્યનાં રાજ્યોમાં પરિણામો અંગે શંકા વ્યક્ત કરીને અદાલતમાં દાવા માંડવામાં આવ્યા છે.

ટ્રમ્પે એવું કહેતા રહ્યા છે કે આ રીતે મીડિયા કે ચૂંટણીના નિષ્ણાતોને કોઈ અધિકાર નથી કે તે કોઈ ઉમેદવારને ચૂંટાયેલા પ્રમુખ જાહેર કરી દે. તો પછી નિર્ણય કોણ કરે?

સંકુલ ચૂંટણી પદ્ધતિ

અન્ય ઘણા દેશોથી વિપરીત અમેરિકામાં કોઈ કેન્દ્રીય ચૂંટણી પંચ નથી કે જે રાષ્ટ્રીય ચૂંટણીનાં પરિણામોને સત્તાવાર રીતે માન્ય કરીને તેનાં પ્રમાણપત્રો જાહેર કરે.

અમેરિકાનાં 50 રાજ્યોના પોતપોતાના ચૂંટણીના નિયમો અને પદ્ધતિઓ છે, જેમાં સમયગાળો પણ જુદો જુદો હોય છે. તેના કારણે જ કેટલાક રાજ્યોની મતગણતરીની પ્રક્રિયામાં વિલંબ અને વિવાદો થયા હતા.

અખબારો અને મીડિયા નિષ્ણાતોની ટીમના અભિપ્રાયો સાથે પરિણામોને ધારી લે છે, કેમ કે અમુક બાબતમાં ભલે જાહેરાત ના થઈ હોય, પરંતુ સ્થિતિમાં ફરક પડશે નહીં એમ અનુભવના આધારે આ નિષ્ણાતો તારવતા હોય છે. 

તેથી સત્તાવાર પરિણામો જાહેર થાય તે પહેલાં જ કોઈ એકને વિજેતા માની લેવામાં આવતા હોય છે.

જોકે 2020ની ચૂંટણી પછી આ રીતે સ્પષ્ટપણે પરિણામોને સ્વીકારી લેવાનું શક્ય ના બન્યું તેનાં ઘણાં કારણો છે.

આ વખતે કોરોના સંકટ વચ્ચે મતદાન થયું હતું અને સુરક્ષાને ધ્યાનમાં લઈને અમેરિકાના નાગરિકોએ મોટા પ્રમાણમાં મેઇલથી એટલે કે પોસ્ટલ વૉટથી મતદાન કરવાનું નક્કી કર્યું હતું. તેના કારણે મોટી સંખ્યામાં પોસ્ટલ વૉટ્સ ગણવાના આવ્યા અને પ્રક્રિયા ધીમી પડી ગઈ હતી.

બીજી બાજુ પોતાના સ્વભાવ પ્રમાણે ટ્રમ્પે આવા અંદાજોને સ્વીકાર્યા નહી અને અમેરિકાની પ્રણાલીઓ... \n\nમને ઉપરના લેખ માટે સારું શીર્ષક આપો.
અમેરિકાની ચૂંટણીઃ ટ્રમ્પ કે મીડિયા, કોણ નક્કી કરે કે કોણ જિત્યું?